b'\n_START_ARTICLE_\nPotpredsjednik Sjedinjenih Ameri\xc4\x8dkih Dr\xc5\xbeava\n_START_PARAGRAPH_\nPotpredsjednik Sjedinjenih Dr\xc5\xbeava (engl. Vice President of the United States) je du\xc5\xbenosnik federalne vlade SAD-a koja je prva u predsjedni\xc4\x8dkom nasljednom redu, odnosno koja preuzima du\xc5\xbenost predsjednika u slu\xc4\x8daju smrti, ostavke, trajne sprije\xc4\x8denosti ili opoziva. Pored toga, potpredsjednik je formalni predsjednik Senata te ima ovlast dati presudni glas u svakoj prigodi kada senatori za ili protiv neke odluke daju jedan te isti broj glasova. Potpredsjedniku predsjednik tako\xc4\x91er mo\xc5\xbee odrediti odre\xc4\x91ene du\xc5\xbenosti, ali potpredsjednik nema vlastite izvr\xc5\xa1ne ovlasti, nego djeluje isklju\xc4\x8divo kao zastupnik predsjednika._NEWLINE_Potpredsjednik ima mandat od \xc4\x8detiri godine, a izabire ga glasa\xc4\x8dki kolegij zajedno s predsjednikom na predsjedni\xc4\x8dkim izborima. Potpredsjednik mora ispunjavati sve ustavne kvalifikacije za mjesto predsjednika, osim ograni\xc4\x8denja broja mandata.'